Վլադիմիր Պլեշակով

Վլադիմիր Վլադիմիրովիչ Պլեշակով (, ), խորհրդային և ռուս արձակագիր, սցենարիստ, կինոդրամատուրգ, երգիծաբան, ռեժիսոր։ «Լեյտենանտ Շմիդտի երեխաները» Ուրախների և հնարամիտների ակումբի հիմնադիրներից մեկը։ «Բաղնիքդ անուշ» և «Հիմարների գյուղը» հեռուստածրագրերի հեղինակ և սցենարիստ։

Կենսագրություն  
Վլադիմիր Պլեշակովը ծնվել է 1963 թվականի հունվարի 22-ին, Տոմսկում։ Դպրոցն ավարտելուց հետո ընդունվել և 1984 թվականին հաջողությամբ ավարտել է Կեմերովոյի մշակույթի պետական ինստիտուտի թատերական, ռեժիսորական և դերասանական ֆակուլտետը։ Ավելի ուշ հաջողությամբ ավարտել է Տոմսկի պետական համալսարանի փիլիսոփայության ֆակուլտետը։

1990-ականներին մասնակցել է «Լեյտենանտ Շմիդտի երեխաները» ծրագրի կազմակերպմանը և դարձել Ուրախների և հնարամիտների ակումբի հիմնադիրներից մեկը, աշխատել որպես բեմադրող ռեժիսոր։ Մասնակցել է «Սիբիրի ՈՒՀԱ» լիգայի և ՈՒՀԱ բարձրագույն լիգայի առաջին խաղերի բեմադրություններին։ Այստեղ ցուցադրել է իր հեղինակային տաղանդը, սկսել գրել երգիծական մանրապատումներ և բանաստեղծություններ, կազմակերպել է Տոմսկի ՈՒՀԱ թիմի պրոֆեսիոնալ թատերական ռեժիսուրան։ Աշխատել է նաև Տոմսկի մարզային հեռուստատեսությունում, որպես «Юморынок» հեռուստանախագծի հեղինակ։

1990-ականներին Տոմսկում իր ստեղծագործական գործունեության հետ մեկտեղ դարձել է Ռուսաստանի հանրային հեռուստատեսության «Բաղնիքդ անուշ» հաղորդման հեղինակը, որի հիմնադիրն ու վարողը Միխայիլ Եվդոկիմովն էր։

Կյանքի վերջին տարիներին  աշխատել և բնակվել է մայրաքաղաքում։ Ակտիվորեն զբաղվել է գրական և թատերական ստեղծագործական գործունեությամբ, աշխատել «Интер-Т» կինոընկերությունում որպես կինոռեժիսոր, որոշ ժամանակ աշխատել է որպես «Զվեզդա» հեռուստաալիքի գործադիր պրոդյուսեր։ Գրել է արձակ ստեղծագործություններ, ակտիվ մասնակցություն է ունեցել Ocean-media-ի համար վավերագրական ֆիլմերի նկարահանումներին։ Վարել է Ocean-TV հեռուստաալիքի հաղորդումների մի ամբողջ շարք («Ռուսաստանի մեծ գետեր» և այլն)։ 

Ռուս երգիծաբան դերասանների բազմաթիվ երգիծական մենախոսությունների հեղինակ է, աշխատել է Գենադի Խազանովի, Միխայիլ Եվդոկիմովի և Եվգենի Պետրոսյանի հետ։ Եղել է «Հիմարների գյուղ» կատակերգական հեռուստաներկայացման հեղինակներից։ Որպես հեռուստահաղորդավար՝ նկարահանվել է այնպիսի նախագծերում, ինչպիսիք են՝ «Բաղնիքի օր», «Պատմի'ր, թափառաշրջիկ», «Գոսխրան», «Յումորնոկ», «Աստղային քաղաք»։ Եղել է «Звёздный городок», «Бикини-десант», «Естественный отбор», «Фэйс-контроль», «Кушать подано» ժամանցային հեռուստատեսային ծրագրերի պրոդյուսերը։

Բնակվել է Մոսկվայում։ Մահացել է 2019 թվականի սեպտեմբերի 8-ին, Վորոնեժի մարզում` ստեղծագործական նախագծի նկարահանումների ժամանակ։

Մատենագիտություն 
Գրական ստեղծագործություններ
 Владимир Плешаков, сборник рассказов «Русалка-гриль»;
 Владимир Плешаков, сборник рассказов «Тары-бары»;
 Владимир Плешаков, книга «Биография ныне живущего Паши Петухова в историях и рассказах»;
 Владимир Плешаков, книга «Меня убил Панчо Вилья»,
 Владимир Плешаков, книга «Записки о кулайской культуре»,
 Владимир Плешаков, книга «Последнее творение Франкенштейна».
Կինոդրամատուրգիա
 «Яд скорпиона»,
 «Ночной футбол»,
 "Крем Азазелло".
Կինոռեժիսուրա
 «Безумный день».

Ծանոթագրություններ

Արտաքին հղումներ 
 Знакомьтесь — Владимир Плешаков
 Некролог КП, Владимир Плешаков

Ռուս ռեժիսորներ
Ռուս սցենարիստներ
Ռուս գրողներ
Տոմսկի պետական համալսարանի շրջանավարտներ
Կեմերովոյի մշակույթի պետական համալսարանի շրջանավարտներ
Ռուս արձակագիրներ
Խորհրդային երգիծաբաններ